DM i badminton er indtil videre en stor succes for de nordjyske herrer. Tre ud af de otte kvartfinalister fredag aften er nordjyder.

Kristian Nielsen fra Sæby og den tidligere Skagen-spiller Rune Dyhr mødes overraskende i en af fredagens fire kvartfinaler. De to spillere har begge nydt godt af, at Peter Gade har meldt afbud. Nu står de så i kvartfinalen mod hinanden, og en af dem får en plads i semifinalen. Her venter efter al sandsynlighed Jan Ø. Jørgensen, som trods besvær i 2. runde er klar til kvartfinalerne, så meget tyder på, at det bliver en nordjyde, som søndag efter al sandsynlighed skal op mod verdens nummer fem Kenneth Jonassen.